У 90-я гады амаль усе работнікі сельвыканкама зноў сабраліся ў адным пакоі і перабраліся на першы паверх. У будынку пацёк дах, узніклі праблемы з ацяпленнем. Зараз добрым словам успамінае Вольга Паўлаўна праграму будаўніцтва аграгарадкоў, якая ўдыхнула жыццё ў сельскія населеныя пункты. У 2005 годзе, дзякуючы будаўніцтву аграгарадка ў Параф’янаве, быў адрамантаваны і будынак сельскага Савета. Зараз ва ўтульнай, з густам аформленай зале па дзве-тры пары маладых у адзін дзень, як было ў час Клары Лабынька, канечне, не распісваюцца, але сам абрад праходзіць вельмі ўрачыста і прыгожа.